section_heading: Povijest
paragraph_text: Mletačka Republika zauzela je Pordenone 1514., za njihove vlasti izgrađena je nova luka, i znatno je unaprijeđeno zanatstvo. Nakon Napoleonskih ratova, početkom 19. stoljeća Pordenone je bio uključen u marionetsku habsburšku tvorevinu Kraljevstvo Lombardija-Venecija. Tada je izgrađena željeznička pruga do Pordenonea i cesta Pontebbana, tako da je promet po rijeci opao. U gradu su započele s radom prve predionice pamuka i započeo je opći industrijski razvoj. Pordenone je ušao u sastav Kraljevine Italije 1866.